Novovolõnsk
Novovolõnsk (ukraina keeles Нововолинськ) on linn Ukrainas Volõõnia oblastis. Linn asub umbes 5 km kaugusel Poola piirist. Asula sai alguse 1950. aastal seoses kivisöe kaevanduse rajamisega. 10. aprillil 1951 pandi kaevandusasulale Novovolõnski nimi. 1957. aasta aprillis sai Novovolõnsk linnaõigused, alates 25. septembrist 1958 kuni 2020. astani oli see oblastilise alluvusega linn. Aastatel 1957–1962 oli linn Novovolõnski rajooni keskus. Ukraina 2001. aasta rahvaloenduse andmetel oli Novovolõnski elanikest ukrainlasi 93,8%, venelasi 5,0%, valgevenelasi 0,7% ja poolakaid 0,1%.